De greßan Ethnien in da Sahara san de Araba, Berba und Mauren. Tuareg und Tubu san kleanare Gruppn, de wos in de zentraln Beagmassive lem, oba aa de san schau großteils Moslems wia de Araba und Mauren. A Problem fia de Tuareg und aundare Völka is de politische Zeagliedarung, de wos eana s'Lem und de Waundarungen schwa mochn, woduach a stoaka Trend in Richtung Sesshoftigkeit eakennboa is. Außadem kemmans mit de Regierungen net imma zrecht, weil heit oft genau de an da Måcht san, de wos friaha an de Tuareg eanare Sklavn woan und do imma wieda klane Stichelein oda aa Untadrückung und Büagakriage voakemman.